钦定古今图书集成/明伦汇编/氏族典/第029卷 > 《廖用贤尚友录》 > 丛兰
## 钦定古今图书集成/明伦汇编/氏族典/第029卷 > 《廖用贤尚友录》 > 丛兰

按：奇姓通兰，字廷秀，山东文登人，弘治庚戌进士，除
户科给事。遇善必言，有言必尽。会灾异陈言，论“中官
汪直之贪残，侍郎林凤之污黩，太常崔志端之紊乱，
中官何文鼎以直言得罪，又尝合台谏救之，至于忤
旨下狱，而志未尝少挫。武宗朝，逆濠变起，兰率兵御
之，擒其党数百。武宗南巡，至境上，见兰，犹记兰前任”
总制时，过桑干堕水事屡形顾问，逆彬数有谗言，竟
亦无他。十五年以六年考满，升南京工部尚书，年六
十有八。